NaiveNeuron/SloPal huggingface dataset:
B. Bugár, podpredseda NR SR: (2003-02-26):
Prajem vám dobrú chuť a pokračujeme o 14.00 hodine. (Prerušenie rokovania o 11.44 hodine.) (Pokračovanie rokovania o 14.00 hodine.) Z. Martináková, podpredsedníčka NR SR: Panie poslankyne, páni poslanci, budeme pokračovať v rokovaní schôdze. Podľa schváleného programu, ktorý sme si schválili, v stredu 26. 2. 2003 o 14.00 hodine máme prerokovať 2 body, ktoré predloží minister zahraničných vecí Eduard Kukan. správa o stave prístupových rokovaní Slovenskej republiky s Európskou úniou a nosné úlohy z hľadiska plnenia negociačných záväzkov Slovenskej republiky . Bod programu ste dostali ako tlač 112 a spoločnú správu výborov ako tlač 112a. Materiál uvedie minister zahraničných vecí Slovenskej republiky Eduard Kukan. Prosím, pán minister, ujmite sa slova.
B. Bugár, podpredseda NR SR: (2005-06-30):
hodina otázok , ktorý týmto otváram. Zo všetkých otázok, ktoré písomne položili poslanci do včera do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí – aj poslankýň, áno, pani poslankyňa Tóthová –, ktorí (a ktoré) nie sú prítomní v rokovacej sále sa neodpovedá. Prosím teraz pána predsedu vlády, pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne bude za nich odpovedať sám.
Bugár, Béla, podpredseda NR SR (2019-05-15):
Ďakujem pekne. Otváram všeobecnú rozpravu. Nemám žiadnu písomnú prihlášku, preto sa pýtam, či sa hlási niekto ústne do rozpravy. Nie. Vyhlasujem rozpravu za skončenú a zároveň prerušujem rokovanie o tomto bode programu. Budeme pokračovať ďalším návrhom... (Reakcia spravodajkyne.) Takže pani spravodajkyňa chce vystúpiť k neexistujúcej rozprave, nech sa páči, máte slovo, samozrejme. (Povedané s pobavením.) Môžte, neviem síce k čomu, ale nech sa páči.
V. Veteška, podpredseda NR SR: (2006-09-06):
Takže keďže sa nikto nehlási do rozpravy, vyhlasujem rozpravu za skončenú. A pán predkladateľ správy pán generálny prokurátor Trnka má slovo teraz. D. Trnka, generálny prokurátor SR: Vážené panie poslankyne, páni poslanci, akceptujem poznámku pána poslanca Lipšica. Ja som sa naozaj nepresne vyjadril ohľadne ústavnosti zákonov. Mal som povedať, že to je môj názor, lebo ja ten podnet dávam a, samozrejme, Ústavný súd rozhodne, či to je ústavné alebo nie. Takže ja sa za to ospravedlňujem. Áno, štatistiky sa líšia ministerstva spravodlivosti a Generálnej prokuratúry aj štatistiky Policajného zboru. Je to zapríčinené tým, že tieto tri orgány justičné nemajú rovnaké kritériá na vyhodnocovanie týchto štatistík. Dnes sa to už nerobí ručným prerátaním z kníh registrov jednotlivých, je to realizované počítačom. Takže, bohužiaľ, pokiaľ spravodlivosť, prokuratúra a polícia nenájde modus vivendi na jednotné štatistické ukazovatele, tak asi dovtedy sa nám tieto budú líšiť. Ale súhlasím s tým, čo pán poslanec povedal. Budeme hľadať možnosti, ako minimálne s ministerstvom spravodlivosti to zjednotiť. Počet vecí vrátených na došetrenie a nenastúpenie výkonu trestu, sú to údaje, ktoré sú podrobne obsiahnuté v štatistickej ročenke, ktorú parlament nedostáva k dispozícii, ale nie je problém, aby som tieto dva faktory vyhodnotil. Aj som povedal na ústavnoprávnom výbore, že tieto štatistické údaje pánovi poslancovi dodám. Ďakujem pekne.
Michelko, Roman, poslanec NR SR (2024-04-19):
Ďakujem za slovo. Kolega Malatinec povedal jednu vec, ktorá je veľmi, by som povedal, systémovou chybou zákona, ktorý, ktorý prijal teda ešte Maďarič, a to je to, že už aj na základe analógie z Audiovizuálneho fondu nie je tam zakotvený automatický valorizačný mechanizmus. Myslím, že to malo byť obrovské poučenie pre podobné typy zákonov, lebo potom je vždycky extrémne ťažké to navyšovať nejak ad hoc. Ja viem, čo bolo okolo 200-tisíc, čo je smiešna suma, jedno percento, a dneska pri konsolidácii je to obrovský problém. Keby ten valorizačný mechanizmus bol nastavený do zákona, aby každé tri alebo päť rokov sa automatickou mierou inflácie navršoval rozpočet fondu alebo teda dotácia do tohto fondu, tak, samozrejme, aj miera nespokojnosti by bola nižšia a možno by sme tu ani nesedeli, a neboli by také nejaké ťažké otázky. Takže toto je možno ďalšia záležitosť, ale, samozrejme, bude to znamenať veľmi ťažké rokovania s ministrom financií a v podstate veľmi na toto dopláca predovšetkým Audiovizuálny fond, ktorý je od roku 2013 tuším nevalorizovaný. Takže toto beriem ako podnet a možno aj poučenie pre to, čo by sa okrem iného malo zmeniť. No a potom, samozrejme, regionálne zloženie členov rady fondu je, samozrejme, aj výzva na ministerku, aby dala ľudí aj z regiónov, ako jej nominantov. Ja nepochybujem v dobrej vôli, že sa to dá dosiahnuť. Neviem, či je absolútne nevyhnutné explicitne to takto dať, a tak či tak máme záujem, aby celé spek... (Prerušenie vystúpenia časomerom.)
Poliačik, Martin, poslanec NR SR (2019-02-07):
Ďakujem veľmi pekne. No, vidíte to, pani podpredsedníčka, že keď do diskusie SMER nasadí také eso, je, ako je pán Tomáš, tak budeme vidieť jednu floskulu za druhou a budeme to vedie..., vidieť v celej tejto rozprave. A k tomu, čo ste povedali, predstavujem si takú situáciu, že by sme sa odvolali, že jednoducho neboli splnené ústavné podmienky na to, aby Robert Fico bol zvolený za kandidáta a neskôr menovaný ústavným sudcom, a on už by na tom Ústavnom súde sedel. Lebo toto je presne tá vec, ktorá sa môže stať. Profil človeka, ktorý kandiduje na ústavného sudcu, má byť nespochybniteľný. Môže byť problematický, čo sa týka jeho dajme tomu právnych názorov alebo názorov na jednotlivé otázky ústavného práva, ale ak musí pokútne zoškrabkávať po mesiaci podpisy z indexov študentov, ktorí si ho ani nepamätajú, že sa niekedy na tej prednáške ukázal, tak to samo osebe má byť jednoducho dostatočným dôvodom, aby tento človek jednoducho nešiel ani len ako kandidát, lebo na to jednoducho predpoklady nemá, a tie predpoklady sú dané ústavou tohto štátu. Ak matka čo len o jeden deň nedosiahne požadovaný počet dní na to, aby dostala materskú, ak pracovala 269 dní, a nie 270 dní, tak dostane len rodičovský príspevok. Ale 13 a pol mesiaca zjavne stačí na to, aby niekto 15 rokov pracoval ako... (Prerušenie vystúpenia časomerom.)
Bugár, Béla, podpredseda NR SR (2016-12-08):
Pán poslanec, nech sa páči, môžte mať doplňujúcu otázku. Áno, „ef“ musíte zatlačiť.
Hrnčiar, Andrej, podpredseda NR SR (2018-10-16):
Vyhlasujem všeobecnú rozpravu za skončenú. Pán podpredseda vlády, chcete zaujať stanovisko? Nech sa páči.
B. Bugár, podpredseda NR SR: (2006-04-19):
(Hlasovanie.) Prítomných 124, za 77, proti 19, zdržalo sa 18, nehlasovali 10. Konštatujem, že tento návrh pána prezidenta sme schválili.
Pčolinský, Peter, podpredseda NR SR (2022-12-06):
Ďakujem pekne a prajem dobrú chuť. (Prerušenie rokovania o 13.01 hodine.) (Pokračovanie rokovania o 14.00 hodine.)
Mesterová, Zuzana, poslankyňa NR SR (2024-01-16):
Ďakujem pekne za slovo, pán predsedajúci. Chcem podporiť argumentáciu kolegu o tom, že toto skrátené legislatívne konanie je v rozpore so zákonom a že tento zákon má vážne vady, pre ktoré ho nemôžme schváliť v takom znení, v akom bol predložený do Národnej rady a som rada, že túto argumentáciu si osvojil už aj predseda Národnej rady, keď sme sa včera dozvedeli, že práve kvôli vadám, ktoré tento návrh obsahuje, už zasadol aj s pánom ministrom, aj s pánom generálnym prokurátorom a pripravujú pozmeňujúce návrhy. Čo mňa ale udivilo a dvihlo mi obočie, je, že opäť to robia bez diskusie s nami, bez diskusie s verejnosťou. Predseda Národnej rady včera odkázal opozícii, že nech si šetrí kritiku, kým tento návrh bude kompletný a bez vád. No, ja neviem, neviem ako vy, kolegovia a kolegyne z koalície, vy ste vedeli, že my tu týždeň už rokujeme o návrhu zákona, ktorý má vady a je neúplný, v skrátenom legislatívnom konaní? Lebo včera sme sa to dozvedeli zo sociálnych sietí predsedu Národnej rady a opäť nie v tomto pléne, on tu s nami nediskutuje o tom, že tento návrh má také vady, pre ktoré pripravuje pozmeňujúce návrhy. My sme sa to dozvedeli z jeho Instagramu. Čo iné je toto ako dôkaz toho, že absolútne nezvláda svoju pozíciu, a to už kandiduje na ďalšiu, chce sa stať prezidentom. Ja vyzývam túto vládnu koalíciu, aby okamžite stiahla tento návrh, stiahla toto skrátené legislatívne konanie, pripravila jeden solídny návrh, o ktorom budeme môcť vecne a odborne diskutovať a ukončila tento cirkus. Ďakujem. (Potlesk.)
Sulík, Richard, predseda NR SR (2011-02-10):
Prosím, hlasujte teraz. (Hlasovanie.) 148 prítomných, hlasovalo 64 za, 68 proti, 16 sa zdržalo. Tento návrh zákona sme do druhého čítania neschválili. Pristúpime k hlasovaniu o návrhu na spôsob voľby generálneho riaditeľa Rozhlasu a televízie Slovenska (tlač 246). Prosím spravodajkyňu z výboru pre kultúru a médiá poslankyňu Janu Kiššovú, aby hlasovanie uviedla.
Hrnčiar, Andrej, podpredseda NR SR (2017-11-28):
Ďakujem. Končím možnosť nahlásiť sa s faktickými poznámkami, jedna faktická poznámka. Nech sa páči, pani poslankyňa Blahová.
Bugár, Béla, podpredseda NR SR (2011-03-31):
Ďakujem. Pán poslanec Novotný.
Mičovský, Ján, poslanec NR SR (2015-02-03):
Ďakujem za slovo. Ďakujem aj pánovi poslancovi Hubovi za reakciu. Určite spôsob hospodárenia v lesoch má vzťah a je teda v priamej príčinnej súvislosti potom dôsledok aj toho v istom rozmedzí, ako sa prejavia prípadné povodne. Ja som tu už neraz rozprával o tom, že lesníci majú vypracovaný veľmi presný spôsob, ktorý naozaj dokáže garantovať stabilitu krajiny aj z hľadiska protipovodňových opatrení. Hovoril som o potrebe presadenia komplexnej hodnoty lesa do systému zákonných pravidiel našej krajiny. A hovoril som aj o tom, že naozaj v súvislosti so zodpovednosťou štátu, a to by som chcel v tejto chvíli zdôrazniť, je potrebné povedať organizáciám, ktoré štát priamo má vo svojej správe, a to znamená, pán poslanec Huba, práve tie štátne lesy, že otázka zodpovednosti za to, aby sa vykonávali protipovodňové opatrenia, tak ako som to spomínal vo svojom vystúpení, je neodškriepiteľná a že finančné prostriedky do tohto podniku treba dávať a nie ich odoberať, pretože to je investícia do bezpečnej krajiny. Ďakujem.
V. Veteška, podpredseda NR SR: (2004-09-10):
Teraz dávam slovo spoločnému spravodajcovi z výboru pre financie, rozpočet a menu pánovi poslancovi Jozefovi Hurbanovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, máte slovo. J. Hurban, poslanec: Ďakujem pekne. Vážený pán predsedajúci, vážená kolegyňa, vážení kolegovia, dovoľte mi, aby som vás oboznámil so spoločnou správou Výboru Národnej rady pre financie, rozpočet a menu, ústavnoprávneho výboru, výboru pre pôdohospodárstvo a výboru pre hospodárstvo, privatizáciu a podnikanie o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. a o zmene a doplnení ďalších zákonov. Výbor Národnej rady pre financie, rozpočet a menu ako gestorský výbor podáva Národnej rade túto spoločnú správu. Národná rada pridelila návrh výboru pre financie, rozpočet a menu, ústavnoprávnemu výboru, výboru pre hospodárstvo, privatizáciu a podnikanie a výboru pre pôdohospodárstvo, ktoré tento návrh zákona v stanovenom termíne prerokovali. Gestorský výbor nedostal do začatia rokovania o návrhu stanoviská poslancov podané v súlade s § 75 ods. 2 zákona Národnej rady č. 350/1996 Z. z. o rokovacom poriadku. K predmetnému návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi prijali výbor pre financie, rozpočet a menu, výbor pre hospodárstvo, privatizáciu a podnikanie a výbor pre pôdohospodárstvo. Ústavnoprávny výbor neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Z celkového počtu poslancov výboru 11 bolo prítomných 9, za návrh hlasoval 1 poslanec, nikto nebol proti a 8 poslanci sa zdržali hlasovania. Z uznesení výborov Národnej rady vyplynuli pozmeňujúce a doplňujúce návrhy, ktoré sú uvedené v spoločnej správe v časti IV pod bodmi 1 až 55. Gestorsky výbor na základe stanovísk jednotlivých výborov odporúča Národnej rade predložený návrh zákona schváliť s pozmeňujúcimi a doplňujúcimi návrhmi. Výbor určil poslanca Jozefa Hurbana za spoločného spravodajcu výborov a zároveň ho poveril predniesť spoločnú správu výborov na schôdzi Národnej rady a navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom návrhu zákona ihneď po ukončení rozpravy k nemu. Vážený pán podpredseda, skončil som, otvorte, prosím, rozpravu.
Zmajkovičová, Renáta, podpredsedníčka NR SR (2014-09-10):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Uzatváram možnosť prihlásiť sa do rozpravy a prerušujem rokovanie, vyhlasujem ju zároveň za skončenú, keďže nebola žiadna, a predpokladám, že pán minister nechce žiadne slovo ani pán spravodajca. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov . Vládny návrh zákona má tlač 1038. Spoločná správa výborov má tlač 1038a. Opäť poprosím pána ministra hospodárstva Pavla Pavlisa, aby vládny návrh zákona odôvodnil.
Dubačová, Viera, poslankyňa NR SR (2019-12-04):
Ďakujem. Dovoľte mi, milé kolegyne a kolegovia, aby som vás čo najsrdečnejšie pozvala na stretnutie s nositeľom Sacharovovej ceny Olegom Sencovom, ešte donedávna väzneným ukrajinským režisérom, dnes o 16.00 hod. v slovenskom parlamente. Ďakujem.
B. Bugár, podpredseda NR SR: (2002-04-10):
(Hlasovanie.) Prítomných 127 poslancov, za návrh 114, zdržalo sa 10, nehlasovali 3. Konštatujem, že Národná rada pridelila návrh zákona výborom, určila gestorský výbor a príslušné lehoty výborom na jeho prerokovanie v druhom čítaní. Budeme pokračovať v hlasovaní v prvom čítaní o návrhu poslanca Národnej rady Slovenskej republiky Jána Langoša na vydanie zákona o podmienke spoľahlivosti pre prácu v tajných službách a o doplnení niektorých zákonov (tlač 1397). Spravodajcom je pán poslanec Vladimír Palko, nech sa páči, máte slovo.
Stachura, Peter, poslanec NR SR (2023-12-14):
Pán poslanec Prostredník, ďakujem veľmi pekne za veľmi pekný príspevok, myslím si, že nám v KDH pojmy ako nebo a peklo niečo hovoria, a možno skúsim aj trošku vysvetliť, že o čo ide. To nebo a peklo je v každom z nás. My si tu na pravidelne rozmýšlame a rozhodujeme, či budeme robiť dobré veci, alebo budeme robiť zlé veci. A každý z nás nie je len dobrý, alebo len zlý. Každý z nás je aj dobrý, aj zlý. A peklo, peklo je stav duše, ktorá trpí tým, čo vykonala zlé. A možno to je to, keď tých zlých vecí, ktoré človek urobí, je viac ako tých dobrých, a, bohužiaľ, my kresťania veríme na to, že tento stav toho utrpenia trvá večne. No a ja si myslím, nech ostanem v tej alegórii, že Robert Fico sa zatiaľ naozaj rúti do pekla, zatiaľ na bielom koni. Ako to bude dlho trvať, ako to dlho vydrží, pretože začal šprintom, začal skrátenými legislatívnymi konaniami, nevieme. Ale myslím si, že veľmi rýchlo vie toho svojho bieleho koňa unaviť. A potom už bude len krívať a ja dúfam, že krívať do zabudnutia. Ďakujem.
Zmajkovičová, Renáta, podpredsedníčka NR SR (2014-06-10):
Ďakujem za slovo, pán predseda. Vážené pani poslankyne, vážení páni poslanci, chcem vás poprosiť, aby sme si minútou ticha uctili obete tragickej nehody školského autobusu v piatok. Ďakujem. (Minúta ticha.)
Grausová, Natália, poslankyňa NR SR (2020-02-25):
Zimenová vystúpila, tak pardon. Ospravedlňujem sa. Dubačová vystúpila. Takže no, ďakujem. Hovorím, že sú morálnou, títo ultraliberáli sú morálnou stokou a morálnym suterénom.
Mičovský, Ján, poslanec NR SR (2022-10-21):
Takže ospravedlňujem sa. Áno, hlasovanie o tomto návrhu zákona bude budúci týždeň vo štvrtok o jedenástej hodine. Ďakujem.
Kresák, Peter, poslanec NR SR (2019-05-16):
Pán predsedajúci, dajte teda, prosím, hlasovať o návrhu zákona ako o celku s odporúčaním gestorského výboru schváliť.
M. Lukša, poslanec: (2009-04-29):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky túto spoločnú správu Výborov Národnej rady Slovenskej republiky o prerokovaní uvedeného vládneho návrhu zákona. Národná rada Slovenskej republiky uznesením č. 1298 z 11. februára 2009 pridelila vládny návrh zákona Výboru Národnej rady Slovenskej republiky pre financie, rozpočet a menu, ústavnoprávnemu výboru, Výboru Národnej rady Slovenskej republiky pre verejnú správu. Uvedené výbory prerokovali predmetný vládny návrh zákona v stanovenom termíne. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi dali Výbor Národnej rady pre financie, rozpočet a menu uznesením č. 495 zo dňa 8. apríla 2009, Ústavnoprávny výbor Národnej rady uznesením č. 615 zo dňa 14.  apríla 2009. Odporúčanie pre Národnú radu Slovenskej republiky návrh schváliť dal Výbor Národnej rady Slovenskej republiky pre verejnú správu uznesením č. 263 zo  dňa 2. apríla 2009. Z uznesení výborov Národnej rady Slovenskej republiky uvedených pod bodom III tejto správy vyplynuli pozmeňujúce a doplňujúce návrhy, ktoré máte uvedené v spoločnej správe, nebudem ich všetky čítať. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy 1, 9, 10, 11 spoločne s návrhom gestorského výboru schváliť ich, o bodoch spoločnej správy 2, 3, 4, 5, 6, 7, 8 s návrhom gestorského výboru neschváliť ich. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Skončil som, ďakujem, pán predsedajúci.
Šeliga, Juraj, podpredseda NR SR (2021-03-31):
Hlasujeme o pozmeňujúcom návrhu pani poslankyne Hatrákovej. (Hlasovanie.) Prítomných 127, za 124, proti nikto, zdržal sa 1, nehlasovali 2. Konštatujem, že tento pozmeňujúci návrh sme schválili. Nech sa páči.
V. Veteška, podpredseda NR SR: (2007-03-23):
Nech sa páči, pán poslanec.
Paška, Pavol, predseda NR SR (2012-05-03):
Pán poslanec Poliačik.
Jurinová, Erika, podpredsedníčka NR SR (2012-09-20):
Ďakujem pekne, pani spravodajkyňa. Otváram týmto rozpravu. Do rozpravy som dostala jednu písomnú prihlášku, za klub KDH sa prihlásil pán poslanec Martin Fronc. Nech sa páči.
Jurinová, Erika, podpredsedníčka NR SR (2014-06-03):
Pán poslanec Číž.
Paška, Pavol, predseda NR SR (2013-09-11):
Pán poslanec, vy môžete čokoľvek, ale kedy bude interpelácia, rozhoduje na základe...
Matovič, Igor, poslanec NR SR (2012-07-03):
Pán predseda, v rozprave vystúpil jeden poslanec, nepodal žiadny procedurálny návrh. A tým pádom odporúčam, aby ste dali hlasovať o postúpení návrhu do druhého čítania.
Figeľ, Ján, podpredseda NR SR (2015-03-10):
Nech sa páči, ďalšia faktická, Zsolt Simon.
Šeliga, Juraj, podpredseda NR SR (2020-11-12):
Pán poslanec, dajte si, prosím, rúško, lebo sa tu budeme zas naťahovať, a pokojne majte vrátené dve minúty.
Danko, Andrej, predseda NR SR (2019-02-06):
Ďakujem, pani poslankyňa. Na vystúpenie poslankyne jedna faktická. Uzatváram možnosť prihlásenia. Pán poslanec Kotleba.
Zelník, Štefan, poslanec NR SR (2019-06-26):
Ďakujem pekne za slovo. Pán poslanec Dostál, vyčítate, že tento zákon nerieši napríklad prezidentské voľby. Chcem povedať, že sme v prvom čítaní a to prvé čítanie je o filozofii toho zákona. Keď teda vám takéto veci chýbajú, teda aj prezidentská kampaň, veď o tom je potom rozprava, o tom je práca vo výboroch a môžete to doplniť. Ale v podstate ide o dva filozofické smery. My hovoríme o tom, že politické strany by sa mali v prvom rade prezentovať a bojovať o voličov kvalitou programu a o hodnotových otázkach v programe. Vy hovoríte, že treba bojovať peniazmi. No, tak to už nech si vyberú, samozrejme, občania, ktoré strany budú preferovať. Či tie, ktorým ide o hodnoty, alebo tie, ktorým ide o marketing a vynaloženie obrovských peňazí do toho a program im nič nehovorí. Ďakujem.
Blanár, Juraj, podpredseda NR SR (2021-10-27):
Na vaše vystúpenie – žiadne faktické poznámky. Vyhlasujem rozpravu za uzavretú. Chcem sa spýtať pána navrhovateľa, či sa chce predloženým pozmeňujúcim návrhom vyjadriť. A nie. Ďakujem. Pán spravodajca? Poprosím ohlásiť aspoň termín hlasovania o tomto bode, keďže boli predložené pozmeňujúce návrhy, nech sa páči.
Danko, Andrej, podpredseda NR SR (2024-09-26):
Doplňujúca otázka, pani poslankyňa Holečková, nech sa páči.
M. Hort, poslanec: (2003-12-16):
Z. Martináková, podpredsedníčka NR SR: Panie poslankyne, páni poslanci, ešte vás chcem upozorniť, že predseda Národnej rady pán Pavol Hrušovský si vás dovoľuje pozvať na prezentáciu knihy autorov Slavomíra Micháleka a Natálie Krajčovičovej a kolektívu „Do pamäti národa. Osobnosti slovenských dejín prvej polovice 20. storočia“ na 12.00 hodinu do vstupnej haly Národnej rady dnes, čo je o 15 minút. Pán predseda vás srdečne pozýva na prezentáciu tejto knihy. (Akt tajného hlasovania.) Z. Martináková, podpredsedníčka NR SR: Chcem sa spýtať, vážené poslankyne, vážení poslanci, či všetci využili svoje právo hlasovať. (Hlasy z pléna.) Ešte nie. Nech sa páči, prosím, aby ste využili svoje právo hlasovať. (Ruch v sále.) Pán poslanec Hort, prosím, aby ste v čo najkratšom čase využili svoje právo. Vyhlasujem tajné hlasovanie za skončené. Výsledky tajného hlasovania budú prezentované po obedňajšej prestávke. O 14.00 hodine budeme pokračovať bodom Programový plán rezortu ministerstva obrany na roky 2004 až 2009 – Dôverné. Potom budeme hlasovať o dvoch zákonoch, k dôchodkovej reforme a o psychotropných látkach a prípravkoch a omamných látkach. Ďakujem za pozornosť, stretneme sa o 14.00 hodine. (Prerušenie rokovania o 11.54 hodine.) (Po obedňajšej prestávke pokračovala 20. schôdza NR SR neverejným rokovaním o Programovom pláne rezortu ministerstva obrany na roky 2004 až 2009 , tlač 386.) (Pokračovanie verejného rokovania 20. schôdze NR SR o 14.35 hodine.)
Pellegrini, Peter, predseda NR SR (2015-02-10):
S reakciou na faktické pán poslanec Mikloško, nech sa páči.
Vážny, Ľubomír, podpredseda vlády SR pre investície (2014-11-08):
V prvom rade, ak by to bolo v polohe technicko-
-ekonomických kategórií, tak rád sa pokúsim vysvetliť to každému, kto sa o tie čísla zaujíma, ale nie je to v polohe technicko-ekonomických kategórií, lebo z tejto diskusie to jednoznačne vyplýva. Takže podľa mňa nemá význam si to vysvetľovať. A určite sa to nespráva ako hypotéka. Je to podobný systém... (Reakcia z pléna.) To si povedal ty, pán poslanec, ale je to podobný systém, ale je to úplne iné niečo a nie je to jednoduché tak, že si sadneme k tomu na chvíľu. Ale ak si myslíme, že to nám nejako pomôže, ja s tým nemám problém, si sadnúť s číslami. Ale, zdôrazňujem, nie je to o technicko-ekonomických kategóriách, ale o tom populizme, ktorý tu stále vnášate. Čo sa týka ukončenia diaľnice do roku 2010, áno, je to pravda, vyhlásil to predseda vlády vtedajší Robert Fico. Mali sme to postavené o to, že sme už rozbehli PPP projekt (súťaž), už prebiehal tzv. koncesný dialóg so svetovými konzorciami a z nich ani jedno nám nespochybnilo, že sa to dá postaviť do roku 2010. To sú fakty. Plán bol ten, že sa tam urobí všetko okrem tunelových úsekov. To radi vypúšťate. Aj premiér Fico povedal vtedy: „Vieme to urobiť bez tunelov.“ Tie tunely sa nedajú. Mali sme to naplánované tak, že budú fungovať bajpasy. Ale naozaj sme chceli do konca roku 2010 toto zrealizovať. Potom prišla kríza, za ktorú my nemôžeme. Vtedy v jednom konzorciu boli tri banky a zrazu po kríze, keď prudko klesla likvidita bánk, tak bolo v konzorciu 16 – 18 bánk, čo sa už nedalo riadiť. A ešte jedno vám poviem. Ja si na tú predraženú diaľnicu, ktorú ste zrušili, D1 zo Žiliny do Prešova, zjednodušene povedané, počkám do roku 2020. Potom dáme na stôl tie predražené náklady, ktoré teraz spomínate, a uvidíme, koľko tá cesta bude stáť v roku 2020.
Borec, Tomáš, minister spravodlivosti SR (2015-09-24):
Ďakujem pekne, pán predseda. Dovoľte, aby som tento návrh zákona, ktorý je iniciatívnym návrhom, predložil v prvom čítaní, pričom tento návrh zákona podrobne a komplexne upravuje osobitný postup pri vybavovaní sťažností obvinených a odsúdených, ktorí sa v čase podania nachádzajú vo výkone väzby alebo vo výkone trestu odňatia slobody. Ide o potrebu flexibilnejšieho reagovania na vybavovanie veľkého množstva podaných sťažností, a to s prihliadnutím na dôslednú ochranu práv a právom chránených záujmov väznených osôb. Návrhom zákona sa tiež rozširuje ustanovenie, ktorým sa stanovujú osobitné prípady použitia ochrannej kukly príslušníkom zboru, a vzhľadom na veľký počet vykonávaných eskort a promptnosť ich nariaďovania sa rozširuje ustanovenie, ktoré určuje, v akých prípadoch môže riaditeľ ústavu nariadiť eskortu odsúdeného. Tento návrh zákona nemá vplyv na rozpočet verejnej správy, podnikateľské prostredie, sociálne vplyvy ani vplyv na životné prostredie a informatizáciu spoločnosti. Návrh zákona bol schválený vládou Slovenskej republiky dňa 26. augusta 2015. Toľko úvodom. Ďakujem.
J. Halecký, poslanec: (2010-05-25):
Vieme, že Maďarsko je v ťažkých hospodárskych pomeroch a v ťažkej hospodárskej situácii a jeho občania budú vyžadovať, aby sa riešili hlavne tieto. Referendum o občianstve pred niekoľkými rokmi dopadlo negatívne. Ja považujem za jeden z motívov pána Orbána a jeho strany FIDESZ to, že chce mať v rukách najtvrdší politický argument, a to je dvojité občianstvo pre všetkých Maďarov v celej kotline, a tým pádom vytrhnúť tromf socialistom pri budúcich politických konfrontáciách. Vyplýva podľa mňa aj z toho dôvodu, že my rokujeme, na Slovensku je tvrdá reakcia, pripravujú sa tvrdé kroky a v Maďarsku, ako keby o tom ani nepočúvali, nezaoberali sa s tým, nemajú záujem rokovať. Takže okrem vonkajšieho efektu na, dá sa povedať, ochranu všetkých Maďarov v celej Karpatskej kotline vidím ako hlavný argument aj vnútropolitický fenomén boja o ďalší vplyv a udržanie vplyvu na dlhšie obdobie ako jedno, dve funkčné obdobia. Takže z tohto pohľadu aj by sme aj na túto otázku takto mali pozerať. Ďakujem.
Laurenčík, Milan, podpredseda NR SR (2021-06-23):
Vážené panie poslankyne, vážení páni poslanci, otváram štvrtý rokovací deň 32. schôdze Národnej rady Slovenskej republiky. O ospravedlnenie neúčasti na dnešnom rokovaní 
32. schôdze Národnej rady Slovenskej republiky požiadali nasledujúci páni poslanci a panie poslankyne: pán poslanec Dominik Drdul, Radovan Kazda, pani poslankyňa Petra Krištúfková, pán poslanec Erik Ňarjaš. O ospravedlnenie neúčasti z dôvodu práceneschopnosti požiadali páni poslanci: Jozef Bubnár a Ján Kerekréti. Teraz by sme mali pristúpiť k druhému čítaniu o návrhu poslancov Milana Vetráka, Petry Hajšelovej, Juraja Šeligu, Milana Laurenčíka, Romana Foltina na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov. Návrh zákona je pod tlačou 518, spoločná správa výborov má tlač 518a. Navrhujem teraz ešte trojminútovú prestávku, pretože zložitá dopravná situácia a aj pán poslanec Vetrák, ale aj ďalší predkladatelia už sa blížia do parlamentu, mi avizovali, že za chvíľku prídu, takže začneme 9.06. (Prestávka.) (Po prestávke.)
Šeliga, Juraj, podpredseda NR SR (2021-03-18):
Ďakujem. Európske záležitosti o 12.00 hodine. Pani Cigániková, nech sa páči.
Grendel, Gábor, podpredseda NR SR (2020-11-04):
Prosím, prezentujme sa a hlasujme. (Hlasovanie.) Prítomných 106 poslancov, za 85, proti nikto, zdržalo sa 21 poslancov, nehlasovalo 0 poslancov. Konštatujem, že sme aj tento návrh schválili. Čaká nás posledný bod v rámci hlasovania. Prosím povereného člena výboru pre financie a rozpočet pána poslanca Milana Kuriaka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov, tlač 258, bod 68 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 258.)
Hrnčiar, Andrej, podpredseda NR SR (2019-09-18):
Sedem faktických poznámok. Nech sa páči, pán poslanec Dostál.
Petrák, Ľubomír, poslanec NR SR (2015-04-16):
Ďakujem pekne za slovo. Pán kolega Poliačik, to vaše včerajšie vystúpenie bolo vcelku kultivované, mám na veľa vecí diametrálne odlišný názor a ja sa ho pokúsim prezentovať potom v rozprave, ale možno na niektoré veci zareagujem ad hoc. Povedali ste, že veríte, že tieto udalosti posledných dní spoja opozíciu, privedú lídrov opozičných politických strán spoločne na jednu tribúnu, kde vystúpia, potiaľto je to všetko absolútne v poriadku. Jediná vec, ktorá mňa na tomto skutku zaráža, je, že sa idete zjednotiť nie v záujme za vec, ale že sa idete zjednotiť v boji o stoličku, ku ktorej je prilepený pán podpredseda parlamentu Figeľ. To je jediný problém, ktorý to má.
Paška, Pavol, predseda NR SR (2014-06-26):
Pán poslanec Kuffa.
Ďuriš Nicholsonová, Lucia, podpredsedníčka NR SR (2019-05-15):
Registrujem, pani poslankyňa. Teraz dávam slovo spravodajcovi, ktorého určil navrhnutý gestorský výbor pre vzdelanie, vedu, kultúru; pardon; pre vzdelanie, vedu, mládež a šport, pánovi poslancovi Sopkovi. Nech sa páči.
M. Číž, podpredseda NR SR: (2006-08-04):
(Hlasovanie.) Prítomných je 129 poslancov, za návrh 79 poslancov, proti 49 poslancov, zdržal sa 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o návrhu predsedu Národnej rady na pridelenie tohto návrhu zákona výborom a na určenie gestorského výboru, ako aj určenie lehoty na jeho prerokovanie. Prosím spravodajcu, aby uviedol hlasovanie.
Paška, Pavol, predseda NR SR (2012-12-17):
Ďakujem pekne, pán minister. Pani Marta Košútová, pani poslankyňa je spravodajkyňa z výboru pre pôdohospodárstvo.
P. Hrušovský, podpredseda NR SR: (2002-05-16):
(Hlasovanie.) Prítomných je 98 poslancov, za 94, nehlasovali 4. Schválili sme návrh. Pýtam sa, či sa chce niekto z pánov poslancov vyjadriť v rámci tretieho čítania. Konštatujem, že nie. Vyhlasujem rozpravu za skončenú a prosím pána spravodajcu, aby odpovedal na otázku, či môžeme hlasovať o návrhu zákona ako o celku.
Bugár Béla, podpredseda NR SR (2017-09-14):
Dajte dve minúty pánovi poslancovi, nech sa páči.
I. Šimko, minister vnútra SR: (2001-12-06):
Vláda ďalej schválila nákup 6 kusov cisternových automobilových striekačiek v roku 2001 upravených na hasenie lesných požiarov v členitých a ťažko prístupných terénoch a jednej veľkokapacitnej nádrže na plnenie vakov v podvese pre leteckú techniku spolu vo výške 52 mil. korún z rezervy vlády Slovenskej republiky rozpočtovanej v kapitole Všeobecná pokladničná správa. (Pán predsedajúci, niekto tu stále vykrikuje.) Úloha bola zrealizovaná v plnom rozsahu. Začiatkom februára 2001 boli rozpočtovým opatrením zvýšené limity kapitálových výdavkov pre jednotky Zboru požiarnej ochrany Okresných úradov Pezinok, Trenčín, Martin, Brezno, Poprad, Spišská Nová Ves po 8,5 mil. Sk. Podľa uzavretých kúpnych zmlúv budú cisternové automobilové striekačky dodané do konca tohto roku okrem okresu Pezinok. V tomto okrese z dôvodu zrušenia a následného opakovania verejnej súťaže na výber dodávateľa došlo k časovému sklzu pri dodávke.
Poliačik, Martin, poslanec NR SR (2010-08-10):
Pán Paška, ja by som bol veľmi rád, keby tu došlo k nejakému rozumnému dialógu, ale jednoducho po tom, čo som si za posledné dni vypočul z úst vašich kolegov aj z vašich, vidím naň veľmi malý priestor. Hovoríte o politickom marketingu a o vytváraní nepriateľov, ale posledné štyri roky, ako si pamätám, tak práve váš predseda bol absolútne najlepší v európskych meradlách v tom, ako sa politický marketing robí. Vytváranie nepriateľov z príslušníkov iného štátu, vytváranie nepriateľov z médií, veď sme to tu mali každý deň na stole. Rozprávate o zlepencoch, a pritom ste boli zástupcom zlepenca, ktorý programovo nemal takmer žiadnu zhodu, ktorý mal zhodu iba v ekonomických záujmoch. To bolo celé. A hovoríte o tom, že tu nebol poriadny program pred voľbami a nestavalo sa na hodnotách. Tak ja vám teda poviem, ako to bolo aspoň za SaS, lebo som rok svojho života veľmi tvrdo pracoval na tom, aby to bol jeden z najlepších programov, ktorý v histórii Slovenska vznikol. (Reakcia z pléna.) A podľa mnohých odborníkov tak nakoniec aj dopadol. Mnohí odborníci sa vyjadrili, že lepší a lepšie štruktúrovaný program tu ešte nebol. A bolo to vďaka tomu, že stál na hodnotách. A aj vám poviem, ktoré hodnoty to boli. Bola to sloboda, teda to, čo ste vy sa snažili napádať napríklad útokmi na druhý pilier a nedávať možnosť ľuďom rozhodovať sa o vlastných peniazoch a vlastnom živote. Bola to solidarita, ktorou vy ste sa oháňali a zároveň ste ju stále znižovali, pretože za vašej vlády sa napríklad znižovalo percento miery prerozdeľovania verejných zdrojov. A bol to zdravý rozum, ktorý ja som sa snažil nachádzať aj vo výrokoch vašich kolegov v tomto pléne, ale ktorého jediný záblesk som mohol nájsť v niečom, čo Česi nazývajú „vychcanosť“. Ďakujem. (Potlesk.)
P. Hrušovský, predseda NR SR: (2003-04-24):
Ľ. Lintner, poslanec: Ďakujem za slovo, pán predseda. Chcel by som vo vystúpení pána poslanca Chovanca oceniť racionalitu. Ďakujem vám, pán poslanec, lebo ste išli presne po línii, ktorá viedla predkladateľov tohto zákona, racionálnosti a pragmatickosti. Mňa mrzí priebeh tej diskusie. Ja som mohol tiež včera reagovať. Ja len chcem kolegom z poslaneckého klubu KDH povedať, ja si vás vážim veľmi ako ľudí za všetko, čo ste urobili, veľmi si vás vážim, chcem s vami komunikovať. Preto ma aj mrzelo včerajšie vystúpenie pána poslanca Mikloška, lebo to nebolo vystúpenie kandidáta na prezidenta. To nebolo vystúpenie človeka politika, ktorý chce byť prezidentom všetkých občanov. Budem si vás vždy vážiť, a preto ma mrzelo vo vašich vystúpeniach, že ste nás označili za ľudí, ktorí chcú sa podieľať na návode na vraždu. To ma veľmi mrzí.
V. Palko, minister vnútra SR: (2005-02-04):
Na základe poznatkov z praxe boli ďalej upravené ustanovenia o využívaní služobných psov Policajného zboru na vyhľadávanie osôb a vecí, novo zavedené ustanovenia o blokovaní osobných údajov chránených osôb v informačných systémoch a o používaní donucovacích prostriedkov. Navrhuje sa vykonať aj zmeny a doplnenia ustanovení niektorých zákonov, ktoré sú priamo previazané na oprávnenia Policajného zboru. V zákone o bankách sa napríklad navrhuje zakotviť povinnosť banky zaviesť účinnejšie bezpečnostné opatrenia. K pozmeňujúcim návrhom výborov Národnej rady, ktoré sú uvedené v spoločnej správe, zaujímam súhlasné stanovisko, tak ako to navrhuje gestorský výbor, odporúčam schváliť všetky pozmeňujúce návrhy uvedené pod bodmi 1 až 8 spoločnej správy. Vážené panie poslankyne a páni poslanci, poprosím vás, aby ste predložený návrh zákona po zohľadnení pripomienok schválili. Ďakujem za pozornosť.
Laurenčík, Milan, podpredseda NR SR (2022-02-22):
Poslednú faktickú poznámku bude mať pán poslanec Štefan Kuffa. Nech sa páči.
Jurinová, Erika, podpredsedníčka NR SR (2013-03-26):
Posledný prihlásený do rozpravy je pán poslanec Matovič. Nech sa páči.
J. Chrbet, poslanec: (2008-05-14):
Návrh zákona bol doručený poslancom v zákonom v stanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 611 z 21. apríla 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 16. júna 2008 a v gestorskom výbore do 17. júna 2008. Pán predsedajúci, otvorte všeobecnú rozpravu.
Laššáková, Jana, podpredsedníčka NR SR (2015-09-29):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Pokračujeme prvým čítaním o návrhu poslanca Národnej rady Slovenskej republiky Viliama Jasaňa na vydanie zákona, ktorým sa mení zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Návrh zákona má tlač 1764, návrh na jeho pridelenie na prerokovanie výborom je v rozhodnutí č. 1776. Dávam slovo poslancovi Viliamovi Jasaňovi, aby návrh zákona uviedol. Nech sa páči, pán predkladateľ.
Hambálek, Augustín, poslanec NR SR (2017-02-03):
Ďakujem za slovo. No určite v niektorých rodinách si prilepšia tými príplatkami, ktoré dostanú za odpracované sviatky, ale myslím si, že na konci dňa v tom, v tom zúčtovaní určite pre tú rodinu bude ďaleko výhodnejšie, keď bude môcť ten sviatok stráviť spoločne a oželie aj možno tie peniaze, lebo ten efekt bude ďaleko lepší. Ale nie to som chcel povedať. Chcel by som pri tomto zákone poukázať aj na iný problém, ktorý sa vyskytuje a nebol tu tak moc prejednávaný ani pri Zákonníku práce, a to je, že tieto sviatky alebo toto voľno, ktoré zamestnanci budú čerpať, bude patriť k jedným z mála dní, kedy skutočne budú môcť počítať, že to voľno dostanú a budú si ho môcť naplánovať, ako ho slobodne strávia so svojimi rodinami. Hovorím to preto, lebo ten problém je, že podľa Zákonníka práce môžu zamestnanci si naplánovať určitú časť dovolenky, ktorú strávia podľa svojich plánov, hej, ale toto sa v praxi takisto v reťazcoch nedodržuje. Dovolenkou disponuje zamestnávateľ veľakrát v celej miere a rozhoduje podľa svojich potrieb, ako ten zamestnanec tú dovolenku môže, môže čerpať a veľakrát zamestnanec dve tretiny svojej dovolenky strávi v tzv. hluchých mesiacoch a v zime alebo v lete, kedy by mohol s tou rodinou ísť na dovolenku a užiť si ju, tak zamestnávateľ mu ju nepodpíše, lebo ho pošle na dovolenku v marci, v januári a v tých hluchých obdobiach. Takže aj pre tento fakt vítam tento návrh zákona, kde skutočne tí ľudia budú môcť podľa vlastných predstáv naplánovať aspoň to voľno, ktoré im tento zákon garantuje. Ďakujem.
Kollár, Boris, predseda NR SR (2023-05-24):
Ďakujem. Teraz vystúpi v rozprave pán poslanec Susko.
Šimečka, Michal, podpredseda NR SR (2024-02-27):
Prosím vás, nechajte pána poslanca dokončiť vystúpenie.
P. Paška, predseda NR SR: (2008-07-02):
Tieto body zo spoločnej správy sme neschválili.
Pamula, Peter, poslanec NR SR (2019-05-14):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
K. Tóthová, poslankyňa: (2005-01-18):
Naviac ste spomenuli, že bude na internete informácia o spoločnosti Truthheim Invest. Pán minister, veď ona tam je. Vy ste si to nevytiahli? A nie sú to dobré informácie. Sú informácie na internete aj v dennej tlači dneska aj o vašom memorande, že v podstate z obsahu s odkazom na určité články, a ja tomu ako právnik rozumiem, ak je to pravda, vyplýva, že vlastne nejde o akúsi dohodu, čo má byť memorandum, akýsi záznam z rokovania, ale že ide o serióznu dohodu, ktorej zmluvy sa môžu uskutočniť len dodatočne písomne. Toto... (Prerušenie rečníčky časomierou.)
Martvoň, Anton, poslanec NR SR (2012-12-06):
Ďakujem pekne. Pán poslanec Matovič, musím uznať, fakt zaujímavé vystúpenie. Nemyslím si však, že prirovnávať rozpočet k balíčku s nejakými dierkami, že je šťastné. Samozrejme, chápem to symbolicky, ale asi trebalo by konečne prejsť od tých čokoládových mincí k realite ako takej. Dolu kopcom, dá sa povedať, to tu na Slovensku pustila vláda Ivety Radičovej. Práve ona nastavila rozpočet na rok 2012 tak, že ku koncu roka vyskočil ten deficit, aký vyskočil. My, o čo sa snažíme, snažíme sa proste o to, aby to, čo bolo pustené dolu kopcom v rámci rozpočtu Slovenska za Radičovej, aby sme to dostali na rovinu. Na rovinu to aj pán minister práve sa pokúša dostať týmto rozpočtom. On už dávno lepí diery. Podľa toho, čo ste povedali, lepí to práve aj tým, že vyšiel do boja proti depeháčkarom, proti bločkárom, proti ľuďom, ktorí proste robia podvody a neplatia dane. V súčasnosti dá sa povedať, na Slovensku každý poctivý občan platí tie dane alebo snaží sa platiť. Ja ako to vidím, vidím to, že samozrejme pán minister nemá ľahkú situáciu, ale nastavil to takým spôsobom, že myslím si, že po odbornej stránke urobili a robia pre ten rozpočet, aby bol v poriadku, alebo teda čo najlepší, všetko, čo sa dá. Pokiaľ chcete pomôcť, samozrejme treba dávať návrhy a podávať pomocnú ruku, ale zasa niektoré veci sú vyslovene odborného charakteru. A myslím si, že v tomto prípade pán minister dobre vie, čo robí, prečo to tak nastavil. A hlavne, v akom stave nám to tu nechala teda bývalá vláda Ivety Radičovej a pán poslanec Mikloš, ktorý tu ani nie je. Ak si všimnete, pán poslanec Mikloš ani pri rozpočte nie je, lebo bojí sa, že by sa mu do očí povedalo, že práve tento stav, aký je, zavinil on. A on práve toto takto dobabral.
Paška, Pavol, predseda NR SR (2014-03-25):
Pán poslanec Abrhan.
Fecko, Martin, poslanec NR SR (2010-12-14):
Áno, je dohoda v rámci poslaneckých klubov.
A. Belousovová, podpredsedníčka NR SR: (2007-03-21):
S faktickými poznámkami na vystúpenie pána poslanca sa prihlásili pani poslankyňa Tóthová, pán poslanec Halecký, pán poslanec Mikloško, pán poslanec Kahanec a pán poslanec Rafaj. Uzatváram možnosť prihlásiť sa s faktickými poznámkami. Ako prvá vystúpi pani poslankyňa Tóthová.
A. Belousovová, podpredsedníčka NR SR: (2009-06-25):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Takže prihlásil sa pán poslanec Prokopovič, pán poslanec Janiš. Ešte niekto má záujem vystúpiť v rozprave? Ak je to všetko, uzatváram možnosť podania ústnych prihlášok do rozpravy. Slovo má pán poslanec Prokopovič.
Kozelová, Monika, poslankyňa NR SR (2022-09-22):
Ďakujem pekne. Pán poslanec Fico, ja chápem, že by ste možno rád stál za katedrou a vzdelával študentov na právnickej fakulte, ale to školenie o energetike ste si pokojne mohli nechať pre seba a odpustiť. Lebo mám za to, že pán minister Hirman je v tejto tematike naozaj, naozaj dobre zorientovaný a tomu verte. No a čo sa týka toho, kedy, kde a s kým zákon pripravoval, tak do toho vás je ale hlboké nič. (Smiech v sále.) Lebo dôležité sú možnosti a výsledky, ktoré ten zákon prinesie. Takže môžem vám povedať, že mňa už to začalo pomaličky aj urážať, ako ste sa s ním hrali jak s malým chlapcom a dával ste mu školenie. Skúste možno nabudúce nejak menej, ubrať plynu a baviť sa s ním ako s ministrom, pretože on reálne minister hospodárstva aktuálne je.
Šedivcová, Viera, poslankyňa NR SR (2014-10-16):
Dajte, prosím, teraz hlasovať o postúpení návrhu zákona do tretieho čítania ihneď.
Figeľ, Ján, podpredseda NR SR (2014-12-10):
Stane sa tak, ale teraz poprosím ešte spravodajcu, ktorého navrhol gestorský výbor pre pôdohospodárstvo a životné prostredie, pána poslanca Mikuláša Hubu, aby podal informáciu k druhému bodu, teda k tlači 1301. Nech sa páči.
V. Veteška, podpredseda NR SR: (2005-06-22):
J. Ševc, poslanec: Ďakujem pekne, pán podpredseda. Ja som za hľadanie východísk aj za hľadanie historickej pravdy, aj za nápravu krívd. Všetko v histórii, čo sa stalo, treba sa z nej poučiť, netreba opakovať chyby, ale chcem len pripomenúť, že história sa nedá zamknúť do nejakých predpisov a zákonov. A ak chceme, tak ja sa pýtam možnože aj sám seba, ale vás kolega Čaplovič, vy ste historik, ak nápravu krívd, tak potom komplexne a boli sme tu svedkami, keď sme predložili, aby pri obetiach boli odškodnené aj obete benderovcov. Táto snemovňa nenašla odvahu povedať, že aj tam sú mŕtvi, bývalí predsedovia národných výborov, jednotných roľníckych družstiev, a toto bolo odmietnuté. V rámci historickej pravdy nie je to úplne tak, veď spisovateľ Tatarka, jeho diela sa v osemdesiatych rokov vydávali, nielen Farská republika, ale aj ostatné, takže pravda je trošku niekde inde, ale chcem podotknúť, že by som vedel podporiť takýto návrh, keby bol rozšírený, aby navrhovatelia zaradili do svojho návrhu aj odškodnenie po roku 1989 i tých rodín, i tých obyvateľov, ktorí dnes nežijú práve preto, že odišli zo života zo sociálnej núdze. A už keď, tak si myslím, že tie dôvody, ktoré sú uvedené v návrhu, by aj tieto návrhy tých dvoch miliónov, ktorí stratili prácu, by mohli byť odškodnení práve z týchto dôvodov... (Prerušenie časomierou.)
Laurenčík, Milan, podpredseda NR SR (2021-05-06):
Pán poslanec Peter Kremský.
Číž, Miroslav, doterajší podpredseda NR SR (2010-07-08):
Pán poslanec Martin Poliačik.
Madej, Róbert, poslanec NR SR (2015-12-04):
Ďakujem veľmi pekne, vážený pán predsedajúci. Vážené panie poslankyne, vážení páni poslanci... (Prerušenie vystúpenia predsedajúcim.)
Škopová, Anežka, poslankyňa NR SR (2024-01-10):
Ďakujem za slovo. Pán poslanec Dostál, ďakujem za váš príspevok. Hovorili ste o nádeji ľudí na demokratický právny štát. Súdiac podľa počtu ľudí, ktorí sa zúčastňujú na protestoch proti rušeniu Úradu špeciálnej prokuratúry si myslím, že táto koalícia, zlá, ľuďom nádej nedokázala zobrať. Ľudia majú stále nádej, že sa ich krajina nestane druhým Bieloruskom, že spravodlivosť bude platiť pre každého rovnako a podarí sa im zastaviť toto búranie právneho štátu. A ja s nimi zdieľam túto nádej tiež a tak ako som spomenula včera výrok Václava Havla Pravda a láska musí zvítězit nad lží a nenávist í, nakoniec voľba sudcov Ústavného súdu je veľmi dôležitá vec aj za normálnych okolností. My tu však stojíme pred rušením demokratických inštitúcií, a preto je táto voľba o to dôležitejšia. A už sme počuli slová Petra Pellegriniho o navyšovaní počtu sudcov Ústavného súdu, čo v preklade znamená len jedno, jeho vládnutie. Ešte raz vám ďakujem za váš príspevok.